૧૦ જૂન ૨૦૧૧ થી ૨૧ ઓગસ્ટ ૨૦૧૨ સુધીમાં કોઈ નેશનલ લેવલના અંગ્રેજી / હિંદી બ્લોગને માંડ મળે એટલી અધધધ half a million પાંચ લાખ હિટ્સ (જે કોઈ ટ્રિકી એપ્લિકેશન નહિ પણ ખુદ વર્ડપ્રેસ ગણે છે, ને એમાં હું સાઈટ ખોલું એ રજીસ્ટર થતું નથી અને વળી હું તો અનિયમિત છું – અઠવાડિયા સુધી ઘણી વાર પોસ્ટ કરતો નથી! )નો લેન્ડમાર્ક ક્રોસ થયો. ૨૦૦૦થી વધુ તો એની પોસ્ટ ઈમેઈલમાં મેળવતા ફ્રી સબસ્ક્રાઇબર્સ છે ! કોઈ સાહિત્યિક મેગેઝીનના લવાજમથી વધુ ! અને ૬,૫૦૦ જેટલી કોમેન્ટ્સ છે ! ( એક દિવસમાં હાઈએસ્ટ હિટ્સ ૪૦૫૧!) સહેજે આંનદ તો થાય કે હું જે ફીલ કરીને એક્સપ્રેસ કરું છું એમાં આટલા બધા દોસ્તોને રસ છે, પણ વિશેષ આનંદ એ ય થાય કે ગુજરાતી કોઈ વાંચતું નથી, ઓનલાઈન રહેતી નવી પેઢીને એવો કોઈ રસ નથી એ બૂમાબૂમના વાદળિયા વાતાવરણમાં આ એક ગ્રહ ઝળકી રહ્યો છે, આવતીકાલના ગુજરાતની બદલાતી ભાષા અને છલકાતા રસ-વૈવિધ્ય સાથે ! 😎